CELEX: 62019TN0694
Language: fi
Date: 2019-10-09 00:00:00
Title: asia T-694/19: Kanne – 9.10.2019 FI v. komissio

25.11.2019   
            
            
               FI
            
            
               Euroopan unionin virallinen lehti
            
            
               C 399/102
            
         
      Kanne – 9.10.2019 FI v. komissio
      (asia T-694/19)
      (2019/C 399/121)
      Oikeudenkäyntikieli: ranska
      
         Asianosaiset
      
      
         Kantaja: FI (edustaja: asianajaja F. Moyse)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 8.3.2019, 1.4.2019 ja 12.8.2019 tehdyt päätökset
               
            
                  —
               
               
                  velvoittamaan komission korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kantaja vetoaa 8.3.2019, 1.4.2019 ja 12.8.2019 tehdyistä komission päätöksistä, joilla komissio kieltäytyi myöntämästä kantajalle perhe-eläkettä, nostamansa kanteen tueksi neljään kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) liitteessä VIII olevan 18–20 artiklan lainvastaisuudesta esitettyyn väitteeseen, jonka mukaan niiden lainvastaisuus johtuu yhdenvertaisen kohtelun periaatteen loukkaamisesta ja ikään, yhteistä elämää koskevan oikeussuhteen luonteeseen ja vammaisuuteen perustuvasta syrjinnästä.
               
            
                  2)
               
               
                  Toinen kanneperuste, joka perustuu henkilöstösääntöjen liitteessä VIII olevan 18–20 artiklan virheelliseen soveltamiseen siltä osin kuin komission olisi pitänyt tulkita näitä artikloja siten, että niissä tarkoitetaan heidän avioliittomaista yhteiselämäänsä joko parina, joka on avioliitossa, parina, joka elää rekisteröidyssä parisuhteessa tai parina, joka elää yhdessä ilman suhteen virallistamista.
               
            
                  3)
               
               
                  Kolmas kanneperuste, joka perustuu perhe-eläkkeeseen sovellettavassa järjestelmässä tarkoitetun käsitteen puoliso virheelliseen tulkintaan sillä perusteella, että tätä käsitettä on tulkittava länsimaisen yhteiskunnan kehityksen takia laajasti.
               
            
                  4)
               
               
                  Neljäs kanneperuste, joka perustuu ilmeiseen arviointivirheeseen, joka seuraa kantajan erityisen tilanteen huomioon ottamatta jättämisestä. Ensinnäkin hän eli puolisonsa kanssa yli 19 vuotta ja toiseksi hänen avioliittonsa kesti neljä vuotta, seitsemän kuukautta ja kahdeksan päivää.